**Všeobecne záväzné nariadenie č. 8 /2019**

**obec Lemešany**

**o miestnom poplatku za komunálne odpady a drobné stavebné odpady**

Obecné zastupiteľstvo obce Lemešany na základe originálneho výkonu samosprávy podľa § 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanovením podľa § 83 zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto všeobecne záväzné nariadenie (ďalej len „VZN“).

**§ 1**

**Úvodné ustanovenie**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až § 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Lemešany týmto VZN ukladá s účinnosťou od 1. 1. 2020 miestny poplatok za komunálne odpady a drobné stavebné odpady.

**§ 3**

**Predmet úpravy VZN**

1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z. z.
2. Toto všeobecne záväzné nariadenie upravuje:
3. stanovenie sadzieb poplatku v nadväznosti na zavedený zber odpadu,
4. určenie spôsobu vyrubenia a platenia poplatku,
5. stanovenie podmienok pre vrátenie, zníženie a odpustenie poplatku.
6. Pre účely tohto VZN sa zdaňovacím obdobím poplatku rozumie kalendárny rok.

**§ 4**

**Sadzby poplatku**

1. Obec Lemešany stanovuje:
2. sadzbu poplatku **0,0548 EUR** za osobu a kalendárny deň (**20,00** **EUR ročne**),
3. sadzbu poplatku **0,035 EUR** za kilogram drobného stavebného odpadu bez škodlivín.
4. U právnických osôb a podnikateľov sa ukazovateľ produkcie komunálnych odpadov vypočíta podľa § 79 ods. 4 písm. a) zákona o miestnych daniach a miestnom poplatku za komunálne odpady a drobné stavebné odpady a vynásobí koeficientom **7,5438**.

**§ 5**

**Postup obce pri vyrubení poplatku, splatnosť poplatku a spôsob zaplatenia poplatku**

* + 1. Obec v zmysle § 81 zákona č. 582/2004 Z. z. vyrubuje poplatok podľa § 4 ods. 1 písm. a) a ods. 2 tohto VZN rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
    2. Obec môže určiť platenie poplatku podľa § 4 ods. 1 písm. a) a ods. 2 tohto VZN v splátkach, pričom splátky poplatku sú splatné v lehotách určených obcou v rozhodnutí, ktorým sa vyrubuje poplatok.
    3. Poplatník môže zaplatiť poplatok:

a) na účet správcu dane,

b) hotovosťou do pokladne,

c) poštovou poukážkou.

**§ 6**

**Vrátenie poplatku**

1. Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia, a preukáže splnenie podmienok na vrátenie poplatku alebo jeho pomernej časti.
2. Podmienky pre vrátenie poplatku alebo jeho pomernej časti sú:

a) písomná žiadosť o vrátenie poplatku,

b) musí zaniknúť dôvod spoplatnenia (napr.: zrušenie trvalého, resp. prechodného pobytu, zánik práva užívania nehnuteľností, úmrtie a pod.).

**§ 7**

**Zníženie a odpustenie poplatku**

1. Obec na základe písomnej žiadosti zníži poplatok o 35 % poplatníkovi, fyzická osoba staršia ako 65 rokov, držiteľ preukazu fyzickej osoby s ťažkým zdravotným postihnutím, študentom ubytovaným v školskom internáte.

1. Podkladmi pre zníženie poplatku sú:
2. preukaz ŤZP,
3. potvrdenie študentského domova alebo internátu o ubytovaní.

**§ 8**

**Podklady na preukázanie vrátenia poplatku alebo jeho pomernej časti alebo jeho zníženia alebo odpustenia**

1. Poplatník, ktorý sa nezdržiava alebo nezdržiaval na území obce viac ako 90 dní

v zdaňovacom období predloží správcovi dane:

1. údaje v rozsahu meno, priezvisko a rodné číslo alebo dátum narodenia žiaka alebo študenta, ktoré sú potrebné na overenie statusu žiaka alebo študenta,
2. potvrdenie o návšteve školy v prípade štúdia na škole so sídlom mimo územia Slovenskej republiky,

c) potvrdenie od zamestnávateľa na aktuálne zdaňovacie obdobie alebo pracovnú zmluvu uzatvorenú v aktuálnom zdaňovacom období, z ktorých je preukázateľné miesto výkonu práce,

d) doklad o ubytovaní alebo nájomnú zmluvu o pobyte poplatníka v obci vzdialenej viac ako 150 km od miesta trvalého pobytu,

e) potvrdenie od zamestnávateľa na aktuálne zdaňovacie obdobie, z ktorého je preukázateľné miesto výkonu práce a doklad preukazujúci prechodné ubytovanie v mieste výkonu práce (vlastníctvo k nehnuteľnosti, potvrdenie o prechodnom ubytovaní, nájomná zmluva), ak výkon práce poplatníka je v obci vzdialenej od sídla správcu dane menej ako 150 km,

f) doklad vecne príslušného úradu o pobyte v zahraničí, z ktorého je preukázateľný pobyt v zahraničí,

g) potvrdenie zamestnávateľa zo zahraničia o trvaní pracovného pomeru,

h) potvrdenie zamestnávateľa v SR o výkone práce poplatníka v zahraničí,

i) potvrdenie agentúry, ktorá sprostredkovala prácu alebo štúdium v zahraničí,

j) potvrdenie úradu o evidencii poplatníka v zozname nezamestnaných v zahraničí,

k) potvrdenie zdravotnej poisťovne o zániku zdravotného poistenia,

l) pracovnú zmluvu zo zahraničia,

m) potvrdenie o výkone trestu v predmetnom zariadení,

n) zmluvu alebo potvrdenie zariadenia sociálnych služieb o umiestnení v tomto zariadení,

o) vlastníctvo k nehnuteľnosti mimo územia mesta spolu s rozhodnutím o vyrubení poplatku alebo potvrdením o zaplatení poplatku v zdaňovacom období v inej obci,

p) potvrdenie o prechodom pobyte, alebo nájomnú zmluvu spolu s rozhodnutím o vyrubení poplatku alebo potvrdením o zaplatení poplatku v zdaňovacom období v inej obci,

r) čestné vyhlásenie, ktoré musí obsahovať údaje o počte osôb, ktoré nehnuteľnosť skutočne užívajú a dobe kedy ju užívajú.

2. Podnikateľ oznámi obci zánik podnikania na jeho území, ktoré preukáže príslušnými dokladmi.  
3. Správca dane môže vyžiadať od poplatníka uplatňujúceho si nárok na zníženie alebo odpustenie poplatku predloženie čestného vyhlásenia podpísaného dvoma identifikovateľnými susedmi (čitateľné meno, priezvisko, úplná adresa, podpis) ako doplňujúci doklad na preukázanie nároku na zníženie alebo odpustenie poplatku.  
4. Vo výnimočných prípadoch na základe posúdenia okolností správcom dane možno ktorýkoľvek doklad nahradiť čestným vyhlásením.

**§ 9**

**Zrušovacie ustanovenie**

Týmto VZN sa zrušuje Všeobecne záväzné nariadenie obce Lemešany č. 2/2012 .

**§ 10**

**Záverečné ustanovenie**

Na tomto VZN obce Lemešany sa uznieslo obecné zastupiteľstvo obce Lemešany dňa 11.12.2019 svojím uznesením č. 61 a toto VZN nadobúda účinnosť **1. januára 2020**.

Ing. Marko Bučko

starosta obce

Vyvesené na úradnej tabuli: 26. novembra 2019

Zvesené z úradnej tabule: 11. decembra 2019